Robert Goddard
Robert Hutchins Goddard (Worcester), Massachusetts, 5. oktobra 1882. – Baltimore, Maryland, 10. augusta 1945.) je bio američki profesor, fizičar, matematičar i izumitelj, najpoznatiji po tome što je prvi napravio i testirao raketu na tečno gorivo 1926. godine. Između 1926. i 1941. godine Goddard je sa svojim timom lansirao 34 rakete, a postigao je najveću visinu od 2,6 kilometra i brzinu od 885 km/h. Smatra se ocem moderne raketne tehnike.